ณ. ใจกลางเมืองย่านที่วุ่นวายมากแห่งหนึ่งใจกรุงเทพ ใครจะเชื่อว่ายังมีร้านคาเฟ่ที่แสนจะเงียบสงบ บรรยกาศดีอยู่ในใจกลางเมืองอย่างถนนวิทยุ เข้ามาในซอยวิทยุซอย1 ไม่เกิน 100 เมตรร้านอยู่ทางซ้ายมือในโครงการวิสุทธวงษ์ เพลส มีที่จอดรถของโครงการค่ะ มองจากด้านนอกร้านเป็นห้องกระจกมีต้นไม้ด้านหน้าเขียวๆ ด้านในเย็นฉ่ำดูสะอาดเป็นระเบียบเรียบง่าย ที่นั่งมีไม่เยอะแต่ดูน่านั่งทุกที่เลย ที่นี้เหมาะสำหรับคนชอบเบเกอรี่กับชา-กาแฟ ราคาไม่แพงด้วย เลือกสั่งเป็นเมลโล่ลาเต้ ราคา 85 บาท รสเข้มข้นอร่อยค่ะ ทานคู่กับครัวซองต์คาราเมลอัลมอนด์ กรอบนอกนุ่มใน ราคา 75 บาท เข้ากันดีมากแนะนำเลยค่ะ พนักงานดูแลดีด้วยค่ะ